Шаңғы дайындығы

          Тарихи деректерді сараптасақ, адамзат қоғамы пайда болып, алғашқы өмір сүру кезеңінен-ақ дене тәрбиесіне көңіл бөлініп, сол еңбек пен тұрмыстық өмірдің шарты ретінде дамыды. Алғашында дене тәрбиесі арнайы ұйымдастырыған ойындар мен ойындық-қимыл қозғалыстар түрінде көрініс берді. Бұл кезеңдегі ойындар мен денені шынықтыру жаттығулары қарапайым түрде болғанымен, олардың тұлғаны қалыптастыру мен тәрбиелік маңызы зор болды.

Бүкіл әлемде спорттық шаңғы тебу түрі қысқы спорт түрінде белгілі болды. Оның табиғатпен байланысы және адамға деген пайдалылығымен үлесі зор. Шаңғы спорты адам денесін қалыптастыруға үлесі зор. Адам тұлғасының мәдениеті – бұл оның маңызды, материалдық және рухани құндылықтарды құру мен тұтынудағы шығармашылық қызметінде қолданатын әдісінің жоғарғы даму деңгейі. Адамның негізгі күш-қуаты тек оның қызметінде, ең алдымен еңбек нәтижесінде көрінеді. Тек қана, еңбек іс-әрекеті арқылы адам қоғамға өзгеріс енгізе алады және өзінің күші мен қабілетін іс жүзінде көрсете біледі. Мұндай іс-қимылды педагогикалық зерттеулерде «мәдени әрекет» деп түсіндіріледі. Дене мәдениеті қоғамдық кұбылыс ретiнде пайда болып, калыптасты және дамыды. Құрылу ерекшелiктерi мен қызмет ету жүйесi жайлы өзiнiң заңдылыктары бар ғылымның саласы болып табылады. Дене мәдениетінің мәнiн түсiну үшiн алдымен олардың мағыналы мазмұнын анықтап алу қажет. Бiрiншiден, дене мәдениеті — адамның денсаулығын нығайтып, күш — жiгерiн арттыруға, козғалыс белсендiлiгiн жетiлдiру мақсатында қоғамның жасайтын және пайдаланатын рухани, материалдық құндылықтарының жиынтығы.

Шаңғының алғашқы пайда болуы адамдарға қысқы уақытта тамақ немесе көшіп қонуға көмегі тигендіктен өз орнын тапты. Ең алғаш рет бірінші шаңғы Псков облысының шекарасында табылды, яғни осы соңғы табылған шаңғы ең көне болып есептеледі.Оған шамамен 4300 жыл болған.Оны А.М.Микляев, 1982 жылы тапқан.

Бірінші жазба құжаттарға сүйенсек шанғы 6-7ғ.ғ.з Готтық монах Жорданес 552 жылы, грек тарихшылары Иордан 7 ғ., Авел Диакон 770 жылы жазылған.7 ғасырдың аяғында тарихшы Верефрид шаңғының толық анықтамасын жақды.

Норвегия ханы Олаф Тругвассон 925 жылғы жазбалар бойынша жақсы шаңғышы ретінде танылған.Бірінші шаңғы сөзі 12 ғасырда Русьқа жатады.Митрополит Никифор Киев князі Владимер Мономахқа жазған хатында шаңғы сөзін қолданған.Шаңғылар Петр 1-ші және Екатерина 2-шінің армиясында қолданылды.Біріншіден шаңғы тебуге Норвеждіктер көңіл бөлген.Шаңғы туралы бірінші журналға енгізген 1733 жылы Ганс Эмахузен болды. 1767 жылы шаңғы спортының бірінші жарысы өткізілді.

Әлемде бірінші рет шаңғы спортының көрме залы ашылды,ол яғни Тронхеймада 1862-1863 жылы өткізілді.Норвегияда ең алғаш рет шаңғы спортының қоғамы ашылды,содан соң Финляндияда спорттық клубы ашылды.Одан әрі қарай басқа да елдерде, яғни Европа,Азия және Америкада өз жалғасын тапты.

Норвегияда шаңғы атағына арнап Холменколлндік ойыны 1883 жылы,Финляндияда Лахтиндік ойындар 1922 жылы Швецияда көптік шаңғы жарысы Васалоппет 1922 жылы мейрамдары өткізілді.

19 ғасырдың аяғында бүкіл елдерде өткізіле бастады.Шаңғы тебу түрлері әр елде әртүрлі болған.Норвегияда шаңғымен секіру өте жақсы дамыған,ал Японияда шаңғы тебу Австриялық жаттықтырушылардың әсерінен тау шаңғысы дамыды.

1910 жылы Ослода бүкіл әлемдік шаңғышылардың конгрессінде он мемлекет қатысты.19 ғасыр ортасында Ресейде ұйымдастырылған спорттық жарыстар өтілді.

1895 жылы 29 желтоқсанда Мәскеуде шаңғы тебушілердің ашылуы болды. Бұл күні біздің елімізде шаңғы тебу спорт күні болып жарияланды.

Шаңғы спорты  – қоғамдағы  жалпы  мәдениеттің  бөлігі, адамның  дене  қабілеттерін  дамыту   мен денсаулығын  нығайтуға  бағытталған  әлеуметтік қызметтің  бір  саласы. Жастардың  жан -  жақты  дамуын  дене  тәрбиесінсіз  елестету  мүмкін  емес. Денесі  жақсы  дамыған  деп  күн  режиміне  спортпен  жүйелі  айналысуды енгізген,  ағзаның  шынығуы  үшін  табиғи  факторларды тұрақты  пайдаланатын, жұмысты  белсенді   демалыспен  кезектестіріп  отыратын жас  адамды  айтамыз. Біздің  елімізде  кәсіподақтардың  бірыңғай  ерікті дене шыңықтыру- спорт қоғамдары  құрылған. Оның  негізгі  міндеттерінің  бірі  балалар мен жеткіншектердің  арасында  дене  шынықтыру – сауықтыру  және  спорт жұмыстарын ұйымдастыру  болып  табылады, өйткені дене тәрбиесінің негізі балалық және  жеткіншектік  жаста қаланады. Тек қана осы кезеңде  дене  жаттығуларымен  айналысу  кажеттілігі қалыптасады, дағдылар  мен іскерліктер  жинақталады, спортқа қызығушылық  калыптасады.

Шаңғы спорты дене  тәрбиесінің ең маңызды құралы болып  табылады.

Айтылған  кұрал  өсіп  келе  жатқан  ағза  үшін  маңызды сауықтыру мәнге ие. Бұл біріншіден,  дене  жаттығуларының арқасында  қоршаған  ортаның  жағымсыз  факторлары   мен  жұқпалы  ауруларға  ағзаның  қарсылығы  артатындығымен  түсіндіріледі. Басқа сөзбен  айтқанда, денесі мықты және шыныққан  адам  сирек  ауырады. Екіншіден, өсу  мен даму  процесі  ынталандырылады, жылуды  реттеу  реакциясы  жетілдіріледі, яғни  салқыннан  болатын  сырқаттануға  қарсылық   артады. Үшіншіден, ақыл-ой  және  дене қабілеттерінің  артуына себепкер  болатын  шыдамдылық,  күш,  жылдамдық  пен  икемділік  секілді   қасиеттер  дамиды. Ақырында,  дене жаттығуларымен айналысу  жағымды  эмоционалды  жағдайды  туғызады,  сергектік  пен  сенімділік  қолдайды.

Шаңғы спортымен  шұғылдану  кезінде  жас, жыныс,  ағзаның  жеке  ерекшеліктері  мен  мүмкіндіктерінің  есепке  алынуы  керектігі  есте  болғаны жөн. Басты  талаптардың  бірі – дене  тәрбиесімен  спортпен  айналысу  тәртібін  сақтау,  яғни  олардың  жүйелілігін,  жүктемелердің  біртіндеп  арттырылуын,  сабақ  өтілетіндей  жағымды  жағдайларды  әр  түрлі  құралдар  мен  формаларды  кешенді  түрде  пайдалану. Қозғалыс  дегеніміз -  өмір  деген  қанатты  сөз  бар. Шындығында  қозғалыс – ағзаның  биологиялық  қажеттілігі. Күнделікті өмірде  адам  ең  әр түрлі  қозғалыстарды  жасайды,  олардың жиынтық  көлемі  қозғалыс  белсенділігі  деп  аталады. Жүру  кезінде  жасалатын  адамның   саны  мен  жұмыс  көлемінен  көрінетін тәуліктік  қозғалыс   белсенділігі  жас  өскен  сайын  артатындығын  зерттеулер  көрсетіп  отыр, әрі  бұл  көрсеткіштер  ер балалар мен қыз  балаларда бірдей  болмайды. Яғни, 14-15 жастағы  қыз  балалардың   тәуліктік  адымының  тәрбиесі  және  спортпен  айналысудың   нормасы  мен  режимі  ғылыми  тұрғыдан негізделген. 15-17 жастағы  жасөспірімдердің   тәуліктік  қөзғалыс белсенділігі 25-30  мыңды  құрауы мүмкін, ал 15-17 жастағы қыз  балаларда  жүру  мен  жүгіру  еңбек  пен спорттық   қызмет барысында  орындалатын өзге  қозғалыстармен  алмастырылуы  мүмкін.

Қалыптасқан  өмір  салты,  еңбек  ету мен дене  тәрбиесінің  жүйесі  балалар  мен жеткіншектердің   күнделікті  қозғалыс  белсенділігін  өзгертуі, не  төмендетуі,  не  оны  арттыруы мүмкін. Кіші  жастағы  балаларда тәуліктік  қозғалыс   белсенділігі  көп  жағдайда  тұқым қуалаушылық  негізде қалыптасатын ,  биологиялық себептермен  реттеледі. Үлкен  жастағы балаларда  әсіресе жеткіншектерде, ол әлеуметтік жағдайлардың  әсерімен  қоғамдық  тәрбие  беру барысында  жекелей қалыптасады.

        Қозғалыс  белсенділігінің де  өлшемі бар. Тәуліктік қозғалыс  белсенділігінің  сандық  сипаттамасына  ие  бола  отырып,  оның  ағзаға  әсер  етуі  туралы  алдын  ала айтуға  болады. Тәуліктік  қозғалыс  белсенділігінің  ең  төменгі  қажетті  және  мүмкін  болатын жоғары деңгейі гигиеналық норманың  шектері  болады; ол бұзылса сауықтыру  тиімділігі  болмайды және  ағза  жағдайында жағымсыз өзгерістер  дамуы мүмкін .  Қозғалыстың жетіспеуін «гипокинезия»  атауы,  ал  бұл  ретте  туындайтын  ағзадағы  көп  жақты  ауытқушылықтар  гипокинезия жағдайын білдіреді.Шектен   тыс  қозғалыс   белсенділігін «гиперкинезия» атауы білдіреді.

Сөйтіп, қозғалыс  белсенділігі  адам  қызметінің  таптырмайтын  факторы бола отырып, тек  оңтайлы   көлемде  және  қолайлы  күн  режимінде  ғана  өсіп  келе жатқан  организмге   сауықтыру  әсерін  тигізеді.

Дене  тәрбиесі  мен   спорттың  барлық  құралдары   мен  түрлерін  дұрыс  пайдалану  арқылы  ғана  оңтайлы   қозғалыс   белсенділігіне  жетуге болады. Мектепке  дейінгі  мекемелердегі,  мектептердегі  және КМТ- дегі  оқыту  мен  тәрбиелеу  бағдарламаларымен  қарастырылған   дене  дайындығының міндетті  түрлері  және  үйде  дербес  шұғылдану  әрбір оқушыға  қолайлы.

Қозғалыс  белсенділігіне  жеткіншектерде  тұракты   қажеттілікті   қалыптастыруда  спорттың   рөлі   зор. Алайда, шама  жетпейтіндей  спорттық  жүктемелер  бала  ағзасында  жағымсыз  өзгерістерді  туындатуы  мүмкін. Дәрігерлік  дене  шынықтыру  диспансерлерінің   көптеген  мамандары   жас  спортшылар    денсаулығын  қорғайтындықтан   мұндай  құбылыстар  сирек   болса  да  кездесетіндігін  білген  жөн.

Балалық  жаста  спорттың  кез  келген  түрімен  айналыса  беруге  болмайды. ҚР-сы Білім, денсаулық  және   спорт   министрлігінің  дене  тәрбиесімен   спорт   комитеті,   жеке  спорт  түрлері  бойынша   оқу- жаттығу  топтарына   балалар   мен  жеткіншектерді   қабылдау   үшін  жас  шектері  бар.

Тәуліктік   қозғалыс   белсенділігінің   ұсынылып  отырған  көлемі  сергектің (ұйықтамаған  уақыттың)  барлық   кезеңіне бірқалыпты бөлінуі  керек; ағзаның  тәуліктік   ырғағына  сәйкес   қозғалыстың  көп  бөлігін 9-12  және 15-18 сағаттардың  арасында  орындау  керек. 

Шаңғының дамуының адамзат тарихында өзіндік орны бар. Шаңғы адамзат үшін спорт ретінде емес, қасат қардың бетінде қозғалып жүру үшін керектігімен дамыды. Кейін келе, жылдамдықпен жүру үшін шаңғының жаңартылған-дамыған түрлері дайындала бастады.

Табиғи жүріс - шаңғы тебудің негізгі қозғалысы.

Табиғи жүріспен жүргенде, айталық оң аяқ алдыға шықса сол қолмен таяну, сол аяқ алдыға шықса оң қолмен таяну арқылы шаңғымен жүру жалғасады. Жүгіру де осылай орындалады. Шаңғы тебу барысында трассаның бойында жота, еңіс, қия бет, т.б. кедергілі жерлермен өтуге тура келеді. Сондықтан жылдамдықты арттыру үшін өрлеу жерлерде таяқты алма-кезек пайдаланып, итеріліп отыру керек. Жазық жерде әдеттегідей табиғи жүріспен жүруге болады.

Оқу орнының арнаулы белгіленген шаңғы тебетін, яғни, сабақ өткізетін алаңы болады.

Шаңғыны бұрын салынған шаңғы ізімен жүргізіп сабақ өткізеді.

Шаңғы пайдалану мазмұнына қарай төрт түрге бөлінеді:

оқу-үйрену шаңғысы;

жарыс жолына шығатын жүгіру шаңғысы;

тау шаңғысы;

туристік шаңғы.

Пайдалану үшін щаңғы арнаулы бәтеңкеге бекітіледі. Жалпы шаңғы тебудің қалай қозғалатындығын, жер бедеріне байланысты қалай сырғанау керек екендігі жөнінде, әсіресе, еңіске түсу, өрге шығу, т.б. қозғалыстардың айла-тәсіліне тоқтамаймыз. Себебі, бұл материалды оқушылар мектеп қабырғасында жүргенде оқып кетті.

Біздің мақсатымыз мүмкіндік болғанша, емтихан тапсырғанда қаралатын және өткен курстарда оқылмай қалған материалдарды беріп отырмыз. Мәселен, шаңғыны әркім өз бойына қарай іріктеп алуы керек, шаңғыны күтіп ұстау, оны сабақтың басында және соңында қалай алып жүруді, қалай майлау керектігін білуі тиіс. Беттің үсігеніне қандай шара қолдану керектігі сияқты материалдар өткен курста оқытылып кетті. Енді бір ескеретін жағдай, бұл материалдың теориялық анықтамасы емтихан сұрақтарына кіреді.

Шаңғы киімі - жалпы шаңғы киімінің ең негізгі талабы жел өтпейтін киім болуы керек. Шаңғымен шұғылданған кезде жел соғады, спортшының өзінің жылдамдық қозғалысының үдеуі бар. Әсіресе, солтүстік өңірлерде ауа райының температурасы, желдің жылдамдығы ескерілгені жөн болады.

Балалардың шаңғы тебуді  қалыптастыру үшін мынадай іс-әрекеттер атқарылады:

денсаулықты нығайту, қалыпты денені шынықтыруды дамыту;

өмірлік мәнді қозғалыс қабілеттері мен дағдыларын қалыптастыру;

қозғалыс қабілеттерін дамыту және үйлестіру;

дене мәдениеті және спорт саласында қажетті білімдерді игеру;

денені шынықтыру жаттығуларымен өз бетінше шұғылдануға қажетті қабілеттерді үйрету, тәрбиелеу, денсаулықты нығайту, жұмыс қабілеттерін арттыру;

адамгершілік және ерік-жігер қасиеттерін тәрбиелеу, психикалық үдерістер мен жеке тұлғаның қасиеттерін дамыту.

 Шаңғы тебу  бойынша бағдарламалық материалдарды оқушылар ойдағыдай меңгеруі үшін мынадай талаптарды орындайды:

дене тәрбиесі сабақтарына міндетті түрде қатысу;

өзінің денесінің даярлығын арттыру және спорттық шеберлігін жетілдіру;

жыл ішінде бағдарламалық материалдың негізгі бөлімдері жөніндегі бақылау көрсеткіштерін орындау;

мектепте спорттық-бұқаралық бағытта өткізілетін іс-шараларға және денені шынықтыру-сауықтыру жұмыстарына белсене қатысу;

дене тәрбиесі пәнінің мұғалімінің нұсқау-кеңестерін пайдалана отырып, дене жаттығуларын өз бетінше жасау;

дене тәрбиесі пәніне қосымша бағдарламаның теориялық бөлімінің талаптарын білу және тәжірибе жүзінде қолдану;

 әрбір оқу жылында бітіретін сыныптарда дене мәдениеті бойынша білімін анықтау үшін сынақ тапсыру;

 әрбір оқушының жеке спорт киімінің болуы.

Балалардың дене мәдениеті бойынша білімі мен тәрбиесіне, олардың дене мәдениетін қалыптастыруға біршама ғылыми зерттеулер арналған. Алайда, аталған жұмыстарда жалпы орта білім беру мектептері оқушыларының дене мәдениетін қалыптастыру, олардың тұлғалық дамуын ескерумен байланысты ерекшеліктер жеткілікті ашылмаған. Сонымен қатар, мемлекеттің одан әрі дамуы, жақын болашақта дене тәрбиесі және спорт саласында кәсіби іс-әрекетпен айналыса бастайтын оқушылар тұлғасының дене мәдениетінің қалыптасу деңгейіне тікелей байланысты болып отыр. Сондықтан, жалпы білім беру жүйесінде еліміздің жалпы орта мектептерінде оқушылардың дене мәдениетін қалыптастыру міндеті қойылады және білім беруде дене тәрбиесіне, оқушылардың салауатты өмір салтын қалыптастыру жүйесі мен дене мәдениеті және спортты дамытуға орай білім беру саласын реформалаудың маңызды бағыттарының біріне айналады. Осыған байланысты, жалпы орта мектептерде оқушыларға дене тәрбиесін оқытудың мақсаты, оларда дене мәдениетін қалыптастыру, заманауи технологиялар негізінде оқытып, үйрету мен білім беруді басқаруда пайдалану туралы білімді меңгеру, қоғамда салауатты өмір салтын қалыптастыру және оны жетілдіру мен еңбек етуге, отанды қорғауға дайындау болып табылады.

